Naziv, sjedište, OIB, kojeg zastupa (u daljnjem tekstu: korisnik)

i

Naziv, sjedište, OIB, kojeg zastupa (u daljnjem tekstu: ugovaratelj)

Na temelju okvirnog sporazuma br. 4/2025-XX za nabavu računala i računalne opreme, Grupa X - XXXXXXXXXXX, KLASA: 406-01/25-04/09, UR. BROJ: 535-04-01/6-25-XX, sklopljenog između Republike Hrvatske, Središnjeg državnog ureda za središnju javnu nabavu (u daljnjem tekstu: naručitelj) i ugovaratelja (u daljnjem tekstu: okvirni sporazum)

sklapaju sljedeći

**UGOVOR O NABAVI**

**Za**  **Grupu X - XXXXXXXXXXX**

UVODNE ODREDBE

Članak 1.

1. Predmet ovog ugovora je nabava računala i računalne opreme, sukladno provedenom otvorenom postupku javne nabave od strane Središnjeg državnog ureda za središnju javnu nabavu, kao naručitelja, s ciljem sklapanja okvirnog sporazuma za javnu nabavu računala i računalne opreme, za potrebe korisnika.
2. Sastavnim dijelom ovog ugovora smatraju se:

* Troškovnik
* Tehničke specifikacije
* Popis mjesta isporuke

PREDMET UGOVORA

Članak 2.

1. Predmet ovog ugovora je utvrđivanje uvjeta ugovora između ugovaratelja i korisnika, sukladno uvjetima iz dokumentacije o nabavi i ponudi ugovaratelja.
2. Ovaj ugovor sklapa se na temelju izvornih uvjeta iz okvirnog sporazuma sukladno članku 153. stavku 2. Zakona o javnoj nabavi (Narodne novine, broj 120/16 i 114/22; u daljnjem tekstu: ZJN 2016).
3. U slučaju ukidanja, pripajanja, preustroja korisnika odnosno drugih sličnih situacija, određenih zakonom ili drugim propisima u kojima dolazi do promjene u djelokrugu rada i nadležnosti korisnika, sva prava i obveze korisnika vezano uz ovaj sklopljeni ugovor o javnoj nabavi, prelaze na pravnog sljednika ili sljednike.

VRIJEDNOST UGOVORA I KOLIČINA UREĐAJA

Članak 3.

1. Vrijednost ovog ugovora iznosi \_\_\_\_\_\_\_\_\_\_\_\_\_\_\_\_ eura bez PDV-a, odnosno \_\_\_\_\_\_\_\_\_\_\_\_\_\_\_\_\_ eura s PDV-om.
2. Količina uređaja koja se naručuje je \_\_\_\_\_\_\_\_ .

ISPORUKA UREĐAJA

Članak 4.

1. Rok isporuke je 45 dana od dana sklapanja ovog ugovora.
2. Ugovaratelj će robu isporučiti na adresu(e) korisnika sukladno Popisu mjesta isporuke robe.
3. Isporuku robe moguće je izvršiti samo radnim danom, tijekom radnog vremena korisnika.
4. Ugovaratelj je dužan korisniku najaviti datum i vrijeme dostave.

CIJENA I UVJETI PLAĆANJA

Članak 5.

1. Cijena je nepromjenjiva za cijelo vrijeme trajanja ugovora (i okvirnog sporazuma).
2. U cijenu su uključeni svi troškovi, naknade, pristojbe i popusti, kao i isporuka robe na lokaciju korisnika.
3. Ugovorne strane sporazumno utvrđuju da će korisnik račune plaćati u roku od 30 dana od dana zaprimanja računa za uredno isporučenu robu doznakom na poslovni račun ugovaratelja HR\_\_\_\_\_\_\_\_\_\_\_\_\_\_\_\_\_\_\_\_\_.
4. Predujam je isključen, kao i traženje sredstava osiguranja plaćanja od strane ugovaratelja.
5. Na zakašnjele uplate ugovaratelj ima pravo korisniku obračunati zakonsku zateznu kamatu. U slučaju slanja opomena ugovaratelj nema pravo na naplatu troškova opomena.

UGOVORNA KAZNA ZA SLUČAJ ZAKAŠNJENJA

Članak 6.

1. Ugovaratelj je dužan poštovati rok isporuke.
2. U slučaju kašnjenja u isporuci, uzrokovanoj krivnjom odnosno nepažnjom ugovaratelja, korisnik ima pravo naplatiti ugovornu kaznu u iznosu od 0,25% od vrijednosti robe u zakašnjenju (bez PDV-a), za svaki dan kašnjenja do urednog izvršenja.
3. Ako ugovorna kazna dostigne maksimalan iznos od 10% od ukupno ugovorene vrijednosti robe koja je predmet isporuke (bez PDV-a), korisnik ima pravo raskinuti ugovor o javnoj nabavi.
4. U slučaju zakašnjenja s isporukom robe, korisnik će obavijestiti ugovaratelja da osim zahtjeva za izvršenjem odnosno isporukom robe, zadržava svoje pravo na naplatu ugovorne kazne sukladno članku 353. stavku 5. Zakona o obveznim odnosima (Narodne novine, broj 35/05, 41/08, 125/11,78/15 , 29/18, 126/21, 114/22, 156/22 i 155/23).
5. Korisnik može naplatiti ugovornu kaznu na način da:

* prilikom plaćanja računa, iznos za isporučenu robu iz dostavljenog računa umanji za iznos ugovorne kazne, o čemu je prethodno dužan obavijestiti ugovaratelja pisanim putem, ili
* pisanim putem ugovaratelju dostavi odluku o naplati ugovorne kazne, temeljem koje je ugovaratelj dužan u roku od 7 dana uplatiti iznos ugovorne kazne na broj računa koji je odredio korisnik.

OTKLANJANJE NEDOSTATAKA I KVAROVA U JAMSTVENOM ROKU

Članak 7.

1. Roba ima proizvođačko jamstvo u trajanju kako je navedeno u okvirnom sporazumu, a koje počinje teći od dana isporuke robe.
2. Podaci o duljini trajanja jamstva moraju biti dostupni provjerom na službenim internetskim stranicama proizvođača, upisom serijskog broja proizvoda (osim za ispisne uređaje i perifernu opremu).
3. Jamstvo mora pokrivati troškove popravka nabavljene opreme, a što između ostalog uključuje i troškove dijagnostike kvarova, zamjenske dijelove i troškove rada na zamjeni pokvarenih dijelova (ili opreme u cijelosti ako tako zahtijeva), za vrijeme trajanja jamstva, odnosno zamjenu opreme sa istom ili boljom opremom, ukoliko je nije moguće popraviti.
4. Mjesta preuzimanja neispravnih uređaja su na lokacijama korisnika.
5. Rok za popravak u jamstvenom roku je 15 dana računajući od dana od kada ugovaratelj od korisnika preuzme robu na popravak/servis.
6. Ako roba ne bude popravljena u roku od 15 dana, ugovaratelj mora o svom trošku bez odgode isporučiti novi uređaj istih ili boljih tehničkih karakteristika u odnosu na tehničke specifikacije iz dokumentacije o nabavi.
7. Ako ugovaratelj ne dostavi novi uređaj ili on nije odgovarajućih karakteristika, korisnik može naplatiti jamstvo za otklanjanje nedostataka u jamstvenom roku.
8. U svim postupcima servisiranja ili održavanja opreme moraju se od strane svih uključenih poštivati pozitivni pravni propisi vezani uz zaštitu osobnih podataka.
9. Za osobna i prijenosna računala s ciljem zaštite tajnosti podataka, u slučaju prijave kvara ili nedostataka isporučenih računala, korisnik može zahtijevati zadržavanje medija za trajnu pohranu podataka prije preuzimanja računala od strane ugovaratelja, da bi se nakon popravka i povrata računala korisniku medij za trajnu pohranu podataka ugradio nazad u računalo.
10. U slučaju da se nedostatak ili kvar računala ne može ukloniti, a kvar nije na mediju, korisnik ima pravo zadržati medij za trajnu pohranu podataka u trajnom vlasništvu, dok će ugovaratelj korisniku dostaviti novo računalo istih ili boljih tehničkih karakteristika, bez medija za trajnu pohranu podataka koji je korisnik prethodno zadržao.
11. Ako se utvrdi da je kvar na mediju za trajnu pohranu podataka, isti ostaje u trajnom vlasništvu korisnika. Sve navedeno ne može predstavljati dodatni trošak za korisnika.

JAMSTVO ZA OTKLANJANJE NEDOSTATAKA U JAMSTVENOM ROKU

Članak 8.

1. Ugovaratelj je dužan prilikom isporuke robe odnosno najkasnije u roku 10 (deset) dana od isporuke robe dostaviti korisniku jamstvo za otklanjanje nedostataka u jamstvenom roku za isporučenu robu, u obliku zadužnice ili bjanko zadužnice.
2. Zadužnicu ili bjanko zadužnicu će ugovaratelj dostaviti popunjenu u skladu sa važećim Pravilnikom o obliku i sadržaju zadužnice odnosno važećim Pravilnikom o obliku i sadržaju bjanko zadužnice, u visini 5 % (pet posto) od vrijednosti isporučene robe, bez PDV-a, bez uvećanja, sa zakonskim zateznim kamatama po stopi određenoj sukladno članku 29. stavku 2. Zakona o obveznim odnosima.
3. Ugovaratelj može umjesto bjanko zadužnice ili zadužnice dostaviti neopozivu bankarsku garanciju. U slučaju da se kao jamstvo za otklanjanje nedostataka u jamstvenom roku dostavlja bankarska garancija, ona mora biti neopoziva i bezuvjetna, naplativa u na „prvi poziv“ i „bez prigovora“ u slučajevima iz članka 214. stavka 1. točke 5. ZJN 2016. Važenje bankarske garancije ne smije biti kraće od roka trajanja ponuđenog jamstvenog roka.
4. Umjesto dostavljanja zadužnice ili bjanko zadužnice ili bankarske garancije, ugovaratelj ima mogućnost dati novčani polog u traženom iznosu u korist računa korisnika, a koji račun će biti definiran prilikom sklapanja ugovora o javnoj nabavi ili izdavanja narudžbenice. Pod svrhom plaćanja potrebno je navesti da se radi o jamstvu za otklanjanje nedostataka u jamstvenom roku. Dokaz o uplati novčanog pologa ugovaratelj je dužan dostaviti korisniku.
5. Jamstvo za otklanjanje nedostataka u jamstvenom roku mora pokrivati period jamstvenog roka i sve slučajeve određene okvirnim sporazumom i dokumentacijom o nabavi.
6. Korisnik će jamstvo za otklanjanje nedostataka u jamstvenom roku naplatiti u slučajevima da ugovaratelj u jamstvenom roku ne ispuni obveze otklanjanja nedostataka koje ima po osnovi jamstva, odnosno u slučaju ne otklanjanja nedostataka u roku za popravak ako ugovaratelj ne isporuči novi uređaj ili on nije odgovarajućih karakteristika.
7. Ako jamstvo za otklanjanje nedostataka u jamstvenom roku ne bude naplaćeno, korisnik će ga nakon isteka jamstvenog roka vratiti ugovaratelju.

ZAVRŠNE ODREDBE

Članak 9.

1. Na sva druga pitanja koja nisu regulirana odredbama ovog ugovora primjenjivat će se odredbe dokumentacije o nabavi, odredbe iz ponude ugovaratelja, te odredbe ZJN 2016, Zakona o obveznim odnosima i ostalih pozitivnih propisa Republike Hrvatske.
2. Sve eventualne sporove proistekle iz okvirnog sporazuma, ugovorne strane nastojat će riješiti dogovorno, a u protivnom, ugovorne strane suglasne su, da će se spor rješavati pred stvarno nadležnim sudom u Zagrebu.

Članak 10.

1. Ovaj ugovor stupa na snagu danom potpisa ugovornih strana, a sklapa se za razdoblje od \_\_\_\_\_\_\_\_\_\_\_\_\_\_\_\_ godine do \_\_\_\_\_\_\_\_\_\_\_\_\_\_\_ godine.
2. Ovaj ugovor je sastavljen u \_\_\_\_\_\_ istovjetna primjerka, od kojih po \_\_\_\_\_ primjerka zadržava svaka ugovorna strana.

KLASA:

URBROJ:

U \_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_: godine.

**ZA** **UGOVARATELJA: ZA KORISNIKA:**

|  |  |
| --- | --- |
| **XXXXXXXXX d.o.o.**  xxxxxxxxxxxxxxx  XXXXXXXX  \_\_\_\_\_\_\_\_\_\_\_\_\_\_\_\_\_\_\_\_\_\_\_ |  |